

VLADA REPUBLIKE HRVATSKE

Zagreb, 8. travnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi s prihvaćanjem Deklaracije o zelenoj i digitalnoj transformaciji EU-a  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijedlog

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ donijela

**Z A K L J U Č A K**

 1. Prihvaća se Deklaracija o zelenoj i digitalnoj transformaciji EU-a, u tekstu koji je dostavilo Ministarstvo gospodarstva i održivog razvoja aktom, KLASA: 018-01/21-01/16, URBROJ: 517-11-07-01-21-13, od 31. ožujka 2021. godine.

 2. Ovlašćuje se ministar gospodarstva i održivog razvoja da u ime Republike Hrvatske, potpiše Deklaraciju iz točke 1. ovoga Zaključka.

 3. Zadužuje se Ministarstvo gospodarstva i održivog razvoja za koordinaciju aktivnosti koje su potrebne za provedbu mjera iz Deklaracija iz točke 1. ovoga Zaključka.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Ovom Deklaracijom podržava se uspostava Europske zelene digitalne koalicije koja će ubrzati tranziciju Informacijsko komunikacijskog sektora (IKT) prema održivoj, klimatski neutralnoj, kružnoj ekonomiji kao i ekonomiji bez zagađenja, istodobno pridonoseći inovativnom, održivom, uključivom i otpornom društvu i gospodarstvu.

Isto tako potrebno je zajedno raditi na iskorištavanju značajnog potencijala Instrumenata za oporavak i otpornost i izdvajanju izdataka za reforme i ulaganja kako bismo podržali međusobno jačajuće zelene (najmanje 37% financiranja) i digitalne tranzicije (najmanje 20% financiranja).

Ciljevi ove Deklaracije su:

* ubrzati razvoj i uvođenje digitalnih tehnologija kao i zelenu i digitalnu transformaciju javnih usluga stavljanjem javnih usluga na raspolaganje na inkluzivan način (obrazovanje, zdravstvo, poljoprivreda i usluge e-uprave) i aktivnim olakšavanjem rada na daljinu tijekom pandemije i šire, uključujući ubrzavanjem uvođenja energetski učinkovitih ultrabrzih širokopojasnih mreža,
* razmještanje mreža i podatkovnih centara u skladu s odgovarajućim standardima ekološke održivosti,
* promovirati i podržati postavljanje zelene javne nabave i uspostaviti održivu polaznu osnovu za nabavu IKT proizvoda, podatkovnih centara i usluga u Oblaku u javnom sektoru
* razviti energetski učinkovite i održive hardverske tehnologije, proizvedene s manje utjecaja na okoliš
* razmotriti upotrebu programa financiranja EU-a i iskoristiti privatni kapital, uključujući fondove rizičnog kapitala, za potporu europskim novootvorenim tehnološkim poduzećima i malim i srednjim poduzećima.

Slijedom navedenoga, predlaže se donošenje zaključka kojim se potpisuje Deklaracija o zelenoj i digitalnoj transformaciji EU-a te se utvrđuje ovlaštenje za njezino prihvaćanje.